ЦЕЛ И ОБХВАТ
 Страните оцениха своите стандарти и системи, свързани с издаването на одобрения на ремонтни бази/организации
 за техническо обслужване, които осъществяват техническото обслужване на граждански въздухоплавателни
 продукти. В съответствие с член 4.A от споразумението, настоящото приложение обхваща взаимното признаване
 на констатации за съответствие, одобрения, документи и техническа помощ във връзка с одобренията и мониторинга
 на ремонтните бази/организации по техническото обслужване, описани подробно в допълненията. Нищо от
 настоящото приложение няма да се тълкува като ограничаващо правото на страната да действа съгласно член
 15 от Споразумението.
 2. ОПРЕДЕЛЕНИЯ
 2.1. „Основен ремонт“ означава процес, чрез който се осигурява пълното съответствие на въздухоплавателното
 оборудване с приложимите експлоатационни норми, определени в инструкциите за поддържане на летателната
 годност на притежателя на типов сертификат или на производителя, или в данните, одобрени или приети от органа.
 Никой не може да описва оборудването като оборудване, преминало през основен ремонт, освен ако то не е била
 най-малкото разглобено, почистено, проверено, ремонтирано при необходимост и повторно сглобено и изпитано
 съгласно посочените данни.
 2.2. „Подмяна или модификация“ означава промяна в конструкцията, конфигурацията, изпълнението, екологичните
 характеристики или експлоатационни ограничения на подложения на това граждански въздухоплавателен продукт.
 2.3. „Данни, одобрени от FAA“ означава данни, които са одобрени от администратора на FAA или от назначен от
 администратора представител, включително проектни данни на ЕО, признати на основата на взаимност съгласно
 приложение 1.
 2.4. „Данни, одобрени от EASA“ означава данни, които са одобрени от технически агент на ЕО или от организация,
 одобрена от техническия агент, включително проектни данни на САЩ, признати на основата на взаимност съгласно
 приложение 1.
 2.5. „Специални условия“ означава тези изисквания, които се съдържат в дял 14 от Кодекса на Съединените щати на
 Федералните регламенти, части 43 и 145 (наричани тук 14 CFR част 43 или 145 в зависимост от случая) или
 Регламент (ЕО) No 2042/2003 на Комисията, приложение II (наричан тук EASA Част 145), за които е установено
 на базата на сравнение на системите на регулиране на техническото обслужване, че не са еднакви в двете системи и
 които са достатъчно значими, за да е необходимо да бъдат уредени.
 3. СЪВМЕСТЕН ОРГАН ЗА КООРДИНАЦИЯ
 3.1. Състав
 3.1.1. Създава се Съвместен координационен съвет по техническото обслужване (СКСТО), отговорен пред Двустранния
 надзорен съвет, под съвместното ръководство на директора на EASA, отговорен за организационните одобрения, и
 директора на летателните стандарти на FAA. Той включва от страна на всеки от техническите агенти, съответните
 представители, които отговарят за техническото обслужване и системите за управление на качеството и за разра­
 ботване на норми, когато това е уместно.
 3.1.2. Съвместното ръководство може да покани допълнителни участници, за да улесни изпълнението на задачите на
 СКСТО.
 3.2. Задачи
 3.2.1. СКСТО заседава най-малко един път годишно, за да осигури ефективното действие и приложение на настоящото
 приложение. Неговите функции трябва да включват:
 а) Разработване, одобряване и ревизиране на подробно ръководство, което се използва в процесите, обхванати от
 настоящото приложение;
 б) Обмен на информация относно съществени проблеми на безопасността и разработване на планове за действие за
 тяхното разрешаване;
 в) Осигуряване на последователно приложение на настоящото приложение;
 г) Разрешаване на технически проблеми, които попадат в обхвата